
ОТНОСНО: Инвестиционно предложение (ИП) “Изграждане на склад за градински инвентар в ПИ №17258.101.204, с. Горталово, ул. „Бинка Парашкевова“, общ. Плевен, обл. Плевен“



УВАЖАЕМИ ГОСПОДИН Х,

Във връзка с Ваше уведомление с вх. №АО-2152/14.04.2026 г. на РИОСВ – Плевен за ИП “Изграждане на склад за градински инвентар в ПИ №17258.101.204, с. Горталово, ул. „Бинка Парашкевова“, общ. Плевен, обл. Плевен“, на основание чл. 6а, т.2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, ДВ бр.73/2007 г., изм. и доп.), Ви уведомявам следното:
ИП “Изграждане на склад за градински инвентар в ПИ №17258.101.204, с. Горталово, ул. „Бинка Парашкевова“, общ. Плевен, обл. Плевен“, попада в обхвата на чл. 2, ал. 2 от Наредбата за ОС.
1. ИП предвижда изграждане на склад за градински инвентар в ПИ №17258.101.204, с. Горталово, ул. „Бинка Парашкевова“, общ. Плевен, обл. Плевен. Предвиждат се две помещения - едно за склад за градински инвентар, а другото за склад за инструменти, свързани с поддръжка на градината. Имотът не е застроен. Имотът ще се водоснабди чрез водопроводно отклонение от уличен водопровод и ще се захрани с електроенергия от стълб, съгласно Становище на ЕРМ Запад. Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. ПИ №17258.101.204, обл. Плевен, общ. Плевен, с. Горталово, ул. "Бинка Парашкевова" №47-в, е с вид територия Урбанизирана, НТП Ниско застрояване (до 10 m), съгласно КАИС – Портал за електронни услуги на АГКК.
2. ПИ №17258.101.204, обл. Плевен, общ. Плевен, с. Горталово, не попада в границите на защитени територии по смисъла на Закона за защитените територии.
3. ПИ №17258.101.204, обл. Плевен, общ. Плевен, с. Горталово, попада в границите на защитени зони по смисъла на Закона за биологичното разнообразие:
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.);
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).
4. Реализацията на ИП е допустима спрямо режимите на защитени зони BG0000240 “Студенец” и BG0000240 “Студенец”, определен в заповедите за обявяването им.
5. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки характера на заявеното ИП, при реализацията му няма вероятност от отрицателно въздействие върху защитени зони BG0000240 “Студенец” и BG0000240 “Студенец”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
• Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”.
В тази връзка, на основание чл. 2, ал. 2 от Наредбата за ОС, Ви уведомявам, че за така заявеното ИП преценката на компетентния орган е, че не е необходимо провеждането на процедура по реда на Глава втора от Наредбата за ОС.
Настоящото писмо се отнася само за ИП в заявените параметри и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ за промените.


							
С уважение, 

гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

